
23-TA-460: Noteikumu projekts (Jauns)
Eiropas Savienības kohēzijas politikas programmas 2021.–2027.gadam 6.1.1. specifiskā atbalsta mērķa „Pārejas uz klimatneitralitāti radīto ekonomisko, sociālo un vides seku mazināšana visvairāk skartajos reģionos” 6.1.1.3. pasākuma „Atbalsts uzņēmējdarbībai nepieciešamās publiskās infrastruktūras attīstībai, veicinot pāreju uz klimatneitrālu ekonomiku” īstenošanas noteikumi
TA saskaņojamie dokumenti
Noteikumu projekts 2.0
Anotācija (ex-ante) 3.0
MK sēdes protokollēmuma projekts 1.0
Atzinuma sniedzējs
Latvijas Lielo pilsētu asociācija
Atzinums iesniegts
16.06.2023.
Atzinuma sniegšanas termiņš
16.06.2023.
Saskaņošanas rezultāts
Nesaskaņots
Pieejamības statuss
Vispārpieejams

	Iebildums / Priekšlikums
	Autors

	1.
	Noteikumu projekts
5. Pasākuma ietvaros atbalsta pašvaldību attīstības programmās paredzētos projektus degradētajās vēsturiskajās kūdras ieguves teritorijās, rūpnieciskajās teritorijās, kā arī esošajās un jaunajās uzņēmējdarbības attīstības teritorijās (turpmāk – uzņēmējdarbības teritorijas), kas noteiktas atbilstoši plānošanas reģiona attīstības programmai.
	Iebildums
Ņemot vērā, ka pasākuma finansējums tiek dalīts pa statistiskajiem reģioniem, nav korekti izvirzīt nosacījumu projekta atbilstībai plānošanas reģiona attīstības programmai. Rosinām Noteikumu projekta 5. punktu izteikt šādā redakcijā:
“5. Pasākuma ietvaros atbalsta pašvaldību attīstības programmās paredzētos projektus degradētajās vēsturiskajās kūdras ieguves teritorijās, rūpnieciskajās teritorijās, kā arī esošajās un jaunajās uzņēmējdarbības attīstības teritorijās (turpmāk – uzņēmējdarbības teritorijas).”
 
Piedāvātā redakcija
-
	Jānis Cunskis (LLPA)

	2.
	Noteikumu projekts
7. Pasākuma mērķis ir attīstīt uzņēmējdarbības publisko infrastruktūru, mazinot negatīvas sociālekonomiskās sekas pārejas uz klimatneitrālu ekonomiku visvairāk skartajos reģionos.
	Iebildums
Rosinām Noteikumu projekta 7. punktu izteikt šādā redakcijā
“7. Pasākuma mērķis ir attīstīt uzņēmējdarbības publisko infrastruktūru, mazinot negatīvas sociālekonomiskās sekas pārejas uz klimatneitrālu ekonomiku visvairāk skartajos reģionos, rūpnieciskajās teritorijās un esošās vai jaunās uzņēmējdarbības teritorijās, novēršot turpmāku teritoriju degradāciju.”
 
Piedāvātā redakcija
-
	Jānis Cunskis (LLPA)

	3.
	Noteikumu projekts
23. Projekta iesniedzējs, slēdzot rakstisku sadarbības līgumu, var piesaistīt šādus sadarbības partnerus, ja to iesaiste ir pamatota un nepieciešama projekta mērķu sasniegšanai:
	Iebildums
par 23., 23.1, 26.1., 26.3.

Lūdzam detalizēti skaidrot kā esošās redakcijas ietvaros tiek pieļauta plānotā sadarbība ar komersantu. Piemēram, situācijas var būtiski atšķirties, ja attiecīgajā projektā tiek plānots izveidot konkrētam komersantam individuāli mērķētu, pielāgotu infrastruktūru, jeb ja šāda situācija netiek pieļauta un attiecīgā infrastruktūra tiek veidota kā maksimāli universāla, tad šādā gadījumā potenciāli var izveidoties sarežģīta situācija, lai piesaistītu, noslēgtu sadarbības līgumus ar konkrētiem sadarbības partneriem, ņemot vērā esošo pieredzi.
Piedāvātā redakcija
-
	Jānis Cunskis (LLPA)

	4.
	Noteikumu projekts
23.5. šo noteikumu 22.1. apakšpunktā minētās pašvaldības kapitālsabiedrību, kas veic pašvaldības deleģēto pārvaldes uzdevumu izpildi vai ir noslēgusi pakalpojumu līgumu par sabiedrisko pakalpojumu sniegšanu.
	Iebildums
Ņemot vērā faktu, ka pašvaldībās komercdarbības veicināšanā un attīstībā nozīmīgu ieguldījumu sniedz biedrības un nodibinājumi, kas dibināti ar mērķi veicināt uzņēmējdarbību pašvaldībās, rosinām Noteikumu projekta 23.5. apakšpunktu izteikt šādā redakcijā:
“23.5. šo noteikumu 22.1. apakšpunktā minētās pašvaldības kapitālsabiedrību, biedrību vai nodibinājumu, kas veic pašvaldības deleģēto pārvaldes uzdevumu izpildi vai ir noslēgusi pakalpojumu līgumu par sabiedrisko pakalpojumu sniegšanu.”
 
Piedāvātā redakcija
-
	Jānis Cunskis (LLPA)

	5.
	Noteikumu projekts
30.3. uzņēmējdarbības mērķiem paredzēto ēku un to saistītās infrastruktūras attīstīšana, izņemot ēkas, kurās paredzēta izmitināšana (NACE I sadaļa 55. nodaļa), fiziskās labsajūtas uzlabošana (NACE S sadaļa 96.04. klase) un izglītības pakalpojumi (NACE P sadaļa);
	Iebildums
Interpretācijas riska mazināšanai, aicinām Noteikuma projekta 30.3. apakšpunktu izteikt šādā redakcijā:
“30.3. uzņēmējdarbības mērķiem paredzēto ēku jaunbūve, pārbūve, restaurācija un ar to saistītās infrastruktūras būvniecība, izņemot ēkas, kurās paredzēta izmitināšana (NACE I sadaļa 55. nodaļa), fiziskās labsajūtas uzlabošana (NACE S sadaļa 96.04. klase) un izglītības pakalpojumi (NACE P sadaļa); ”

Vēršam uzmanību, ka siltuma sezonālās uzkrāšanas baseini, kas uzkrāj siltuma enerģijas atlikumus no zaļās industrijas ražotnēm, ir būves, nevis sistēmas. Rosinām terminu “inženiertehniskā sistēma” aizstāt ar terminu “inženiertehniskās būves un sistēmas”, Noteikuma projekta 30.5. apakšpunktu izsakot šādā redakcijā:

“30.5. inženiertehniskās būves, sistēmas un iekārtas, kas uzkrāj vai ražo enerģiju no atjaunojamajiem energoresursiem;”

Atbilstoši nepieciešams veikt korekcijas arī Noteikumu projekta apakšpunktos Nr. 32.1.8., 32.2.2. , 32.3.5., 47.1.
Piedāvātā redakcija
-
	Jānis Cunskis (LLPA)

	6.
	Noteikumu projekts
22. Projekta iesniedzējs, kas pēc projekta iesnieguma apstiprināšanas un civiltiesiskā līguma vai vienošanās par projekta īstenošanu noslēgšanas ir finansējuma saņēmējs, pasākuma ietvaros ir:
	Priekšlikums
Vēršam uzmanību, ka šādu apjomīgu projektu īstenošanai ir liela nozīme reģionu pilsētu atšķirīgajiem statusiem, tāpēc aicinātu valstspilsētām veidot atsevišķu projekta ietvaru.

Vēršam uzmanību, ka starp potenciālajiem projekta pieteicējiem ir iespējams pieteikties arī speciālās ekonomiskās zonas pārvaldēm, kas atbilstoši normatīvajos aktos noteiktajam saņem specifiskus atvieglojumus, tāpēc šāda situācija rada nevienlīdzīgas konkurences apstākļus projektu izstrādes un īstenošanas gaitā.
 
Piedāvātā redakcija
-
	Jānis Cunskis (LLPA)

	7.
	Noteikumu projekts
32.1.8. tādu inženiertehnisko sistēmu un iekārtu iegāde un uzstādīšana, kas uzkrāj vai ražo enerģiju no atjaunojamiem energoresursiem (ievērojot nosacījumu, ka saražoto enerģiju izmanto projekta ietvaros attīstītajā vai labiekārtotajā teritorijā). Šajā apakšpunktā minētās izmaksas nepārsniedz 50 procentus no projekta kopējām attiecināmajām izmaksām.
	Priekšlikums
Papildināt noteikumu projekta 32.1.8. apakšpunktu ar iespēju saražoto enerģiju izmantot ne tikai projekta ietvaros attīstītajā vai labiekārtotajā teritorijā, bet arī potenciāli izveidojamā energokopienā (ja enerģijas ražotājs tādā piedalītos).
 
Piedāvātā redakcija
-
	Jānis Cunskis (LLPA)



